Public procurement notice: Modification Of A Contract/Concession During Its Term
Published: 2021-08-25
Buyer: Espoon kaupunki
Country: FI
Contract type: Services
Procedure: Open procedure
CPV classification: 42961000 | 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Espoon kaupungilla on voimassa oleva hankintasopimus materiaalien vastaanottojärjestelmän palvelun toimittamisesta Palmia Oy:n ja Turvakolmio Group Oy:n muodostaman ryhmittymän kanssa, allekirjoitettu 5.11.2020. Palvelu sisältää materiaalien vastaanotto- ja hallintajärjestelmän, johon kuuluu mm. asiakas-, käyttäjä- ja ajoneuvohallinnan, ajoneuvon tunnistamisen, kulunvalvonnan, tietojen taltioinnin ja hallinnan (kuorman määrä ja sisältö sekä lähtö- ja loppusijoituspaikka) sekä vastaanottotietojen raportoinnin laskutusta ja seurantaa varten.
Espoon kaupungin sekä Palmia Oy:n ja Turvakolmio Group Oy:n muodostaman ryhmittymän (myöhemmin "Palveluntuottaja") välistä voimassa olevaa sopimusta materiaalien vastaanottojärjestelmästä (sopimuksen diaarinumero 4122/2019) muutetaan koskemaan myös seuraavia lisätoiminnallisuuksia:
Julkisista hankinnoista ja käyttöoikeussopimuksista annetun lain (”hankintalaki”) 136 § 2 momentin 2 kohdan mukaan hankintasopimukseen voidaan tehdä muutos ilman uutta hankintamenettelyä, jos alkuperäisen sopimuskumppanin on tarpeen suorittaa lisätöitä tai -palveluja taikka ylimääräisiä tavarantoimituksia, jotka eivät sisältyneet alkuperäiseen sopimukseen, ja jos sopimuskumppanin vaihtaminen ei ole mahdollista taloudellisista tai teknisistä syistä ja aiheuttaisi merkittävää haittaa tai kustannusten merkittävää päällekkäisyyttä hankintayksikölle.
Lisäksi hankintalain 136 § 3 momentissa todetaan, että ”edellä 2 momentin 2 ja 3 kohdassa tarkoitetun muutoksen arvo ei saa olla enemmän kuin 50 prosenttia alkuperäisen sopimuksen arvosta. Jos 2 momentin 2 tai 3 kohdassa tarkoitettuja muutoksia tehdään peräkkäin useampia, arvioidaan jokaista muutosta itsenäisenä.”.
Jäljempänä mainituin perustein alkuperäisten sopimuskumppanien eli Palmia Oy:n ja Turvakolmio Group Oy:n muodostaman ryhmittymän on tarpeen suorittaa sellaisia lisätöitä ja -palveluja materiaalien vastaanottojärjestelmään, jotka eivät sisältyneet alkuperäiseen sopimukseen eikä sopimuskumppanin vaihtaminen ole mahdollista taloudellisista tai teknisistä syistä ja aiheuttaisi merkittävää haittaa ja kustannusten merkittävää päällekkäisyyttä hankintayksikölle. Sopimusmuutoksen arvo ei ylitä 50 prosenttia alkuperäisen sopimuksen arvosta.
Espoon kaupungilla on Palveluntuottajan kanssa parhaillaan käynnissä materiaalien vastaanottojärjestelmän palveluhankinnan käyttöönottoprojekti, minkä yhteydessä selvisi, että Espoolla on tarve laajentaa palvelua seuraavilla sopimukseen aiemmin kuulumattomilla palveluilla:
1) Led-näyttöopaste -lisäpalvelu: Led-näyttöopaste -lisäpalvelu tarvitaan, jotta miehittämättömillekin vastaanottopisteille ja maamassojen kierrätysalueille tulijoille pystytään antamaan turvalliseen ja tehokkaaseen operointiin ajantasaista ja muuttuvaa lisätietoa, esim. oikea purkupaikka tai turvallisuuteen liittyvää infoa.
2) Kuorman todentamiskamera uloskäynnissä -lisäpalvelu: Kuorman todentamiskamera uloskäynnissä -lisäpalvelu tarvitaan, jotta myös uloslähtevä kuorma voidaan todentaa, sillä mm. maamassojen kierrätysalueilla kuormia viedään myös välivarastoalueilta pois.
3) Yleisvalvontakamera -lisäpalvelu: Yleisvalvontakamera -lisäpalvelu tarvitaan, jotta vastaanottoalueiden toimintaa voidaan seurata valvontakameroilla ja varmistaa laajojenkin alueiden turvallinen toiminta.
4) Alueiden määrittely karttapohjalle, kippausalueet karttapohjalle sekä kippauksen hyväksyntä -lisäpalvelu:
- Alueiden määrittely ja kippausalueet karttapohjalle -lisäpalvelut tarvitaan, jotta alueita voidaan hyödyntää tehokkaasti ja materiaalien kuljettajat löytävät helposti ja nopeasti oikeat alueet. Ilman karttapohjaa alueiden löytäminen olisi kuljettajalle haasteellista, koska esimerkiksi välivarastoalueet saattavat olla lyhytaikaisia, sijaita paikoissa, joissa ei ole virallista osoitenumerointia, tai käytettäväksi tarkoitettu alue on vain osa laajempaa varastoaluetta.
- Kippauksen hyväksyntä -lisäpalvelu tarvitaan, jotta voidaan varmistaa kippausalueiden toiminnan laatu ja kippausalueille ei kipata vääriä materiaaleja.
5) Kuljetusliikkeen alihankkija -lisäpalvelu: Kuljetusliikkeen alihankkija -lisäpalvelu tarvitaan, jotta miehittämättömilläkin vastaanottopaikoilla kuljetusliikkeiden lukuun toimivien lukuisien alihankkijoiden tuomat materiaalit voidaan kohdentaa kuljetusliikkeelle/laskutusasiakkaalle.
Lisäpalvelut on tarkoitus toteuttaa jo sovittujen palvelujen, tavaroiden ja asennusten osittaisena lisäyksenä. Toimittajan vaihto lisäpalvelujen osalta aiheuttaisi hankintayksikölle haasteita lisäpalvelujen yhteensovittamisesta nykyiseen vastaanottojärjestelmään. Toisen toimittajan lisäpalvelujen integrointi nykyisen toimittajan vastaanottojärjestelmään vaatisi erillisen käyttöönottoprojektin toteuttamisen, joka vastaisi laajuudeltaan ja kustannuksiltaan vähintään nykyisen vastaanottojärjestelmän käyttöönottoprojektia. Mikäli ko. lisäpalveluja ei integroitaisi nykyiseen vastaanottojärjestelmään, aiheuttaisi se palvelun käytettävyyden heikkenemistä ja ylimääräisiä kustannuksia lisätyöstä sekä rinnakkaisen järjestelmän ylläpidosta.  Ko. lisäpalvelujen hankkiminen toiselta toimittajalta edellyttäisi osittain kahden vastaavan järjestelmän hankkimista, mikä aiheuttaisi hankintayksikölle tarpeettomia ja päällekkäisiä kustannuksia.


Winner: Palmia Oy